paragraph_text: Hrvatski lokalni izbori 2009. su održani 17. svibnja 2009., s drugim izbornim krugom održanim 31. svibnja, gdje je to bilo potrebno. Izbori su održani za izbor zastupnika u općinskim i gradskim vijećima, izbor načelnika općina i gradonačelnika, te članova županijskih vijeća i župana. To su bili prvi izbori na kojima su načelnici, gradonačelnici i župani izabrani izravno na općim izborima, a ne natpolovičnom većinom koalicije u vijeću. Novi sustav omogućio je da mnogi gradovi izaberu neovisne kandidate za gradonačelnike, pri čemu se ističe Split gdje je za gradonačelnika izabran neovisni kandidat Željko Kerum.